stanford-oval/wikipedia huggingface dataset:
คณะสถาปัตยกรรมศาสตร์ จุฬาลงกรณ์มหาวิทยาลัย
ประวัติ

การศึกษาวิชาสถาปัตยกรรมนั้นเริ่มขึ้นที่โรงเรียนเพาะช่าง มีอาจารย์นารถ โพธิประสาท ผู้ซึ่งได้รับทุนรัฐบาลไปศึกษาวิชาสถาปัตยกรรมจากมหาวิทยาลัยลิเวอร์พูล ประเทศอังกฤษกลับมารับราชการสอนและได้เป็นผู้วางหลักสูตรสถาปัตยกรรมขั้นทดลองเมื่อ พ.ศ. 2473 รับนักเรียนเพาะช่างที่เรียนวิชาวาดเขียนเข้าเรียน 2 รุ่นรวม 30 คน
การทดลองสอนปรากฏผลเป็นที่น่าพอใจ กระทรวงธรรมการจึงมีคำสั่งที่ 75/12679 ลงวันที่ 26 มกราคม พ.ศ. 2475 ให้โอนแผนกสถาปัตยกรรมของโรงเรียนเพาะช่างไปขึ้นกับจุฬาลงกรณ์มหาวิทยาลัย และต่อมาในวันที่ 23 พฤษภาคม พ.ศ. 2476 ซึ่งถือเป็นวันสถาปนาคณะฯ ได้มีพระราชกฤษฎีกาประกาศให้เป็นแผนกวิชาสังกัดคณะวิศวกรรมศาสตร์ แต่เนื่องลักษณะวิชาและการเรียนการสอนแตกต่างกัน มหาวิทยาลัยจึงแยกแผนกวิชาสถาปัตยกรรมเป็นแผนกอิสระหลักสูตรอนุปริญญา 3 ปี ขึ้นตรงต่อมหาวิทยาลัยและแต่งตั้งพระเจริญวิศวกรรมรักษาการณ์ในตำแหน่งหัวหน้าแผนกอิสระสถาปัตยกรรมดังกล่าว
ต่อมาในปี พ.ศ. 2482 มหาวิทยาลัยได้อนุมัติให้ยกจากแผนกวิชาขึ้นเป็นคณะสถาปัตยกรรมศาสตร์และปรับเป็นหลักสูตรปริญญาตรี 5 ปี และในวันที่ 2 กุมภาพันธ์ พ.ศ. 2486 ได้มีพระราชบัญญัติจุฬาลงกรณ์ พ.ศ. 2486 กำหนดให้คณะสถาปัตยกรรมประกอบด้วย 3 วิชา คือแผนกวิชาสถาปัตยกรรม แผนกวิชาศิลปกรรม และแผนกวิชาผังเมือง คณะสถาปัตยกรรมศาสตร์ จุฬาลงกรณ์มหาวิทยาลัยจึงนับเป็นโรงเรียนระดับอุดมศึกษาทางสถาปัตยกรรมแห่งแรกที่ทำหน้าที่ผลิตสถาปนิกให้แก่สังคมไทย
ปัจจุบันการเรียนการสอนได้ขยายขอบเขตความรับผิดชอบออกไปสู่การผลิตนักออกแบบสาขาอื่น ๆ รวมทั้งผลิตและส่งเสริมการสร้างสรรค์งานทางวิชาการและงานวิจัยเกี่ยวกับการออกแบบแทบทุกสาขา รวมทั้งสถาปัตยกรรมและศาสตร์อื่น ๆ ที่เกี่ยวเนื่อง โดยมีจุดประสงค์หลัก ในอันที่จะสร้างให้บัณฑิตของสถาบันแห่งนี้ มีความรู้และความสามารถที่จะปฏิบัติวิชาชีพได้อย่างมีประสิทธิภาพและมีจริยธรรม หรืออาจสามารถค้นคว้าและวิจัย เกี่ยวกับประเด็นต่าง ๆ ในศาสตร์ว่าด้วยการออกแบบแทบทุกสาขา รวมทั้งสถาปัตยกรรมและศาสตร์อื่น ๆ ที่เกี่ยวเนื่อง เพื่อสนองความต้องการของสังคมไทย
ประวัติ > ลำดับเหตุการณ์โดยสังเขป

พ.ศ. 2475 ได้มีคำสั่งโอนแผนกสถาปัตยกรรมของโรงเรียนเพาะช่างไปสมทบขึ้นอยู่กับจุฬาลงกรณ์มหาวิทยาลัย
พ.ศ. 2476 ได้มีการจัดตั้งแผนกสถาปัตยกรรมศาสตร์ขึ้นเป็นแผนกหนึ่งในคณะวิศวกรรมศาสตร์ จุฬาลงกรณ์มหาวิทยาลัย
พ.ศ. 2477 มีการแยกแผนกสถาปัตยกรรมแยกออกจากคณะวิศวกรรมศาสตร์ โดยมีฐานะเป็นแผนกอิสระขึ้นตรงต่อมหาวิทยาลัย ทั้งนี้ได้ขอยืมสถานที่ของกรมศิลปากรเป็นที่เรียนชั่วคราว
พ.ศ. 2482 แผนกสถาปัตยกรรมศาสตร์ได้ยกฐานะขึ้นเป็นคณะสถาปัตยกรรมศาสตร์ ปรับปรุงหลักสูตรเป็นขั้นปริญญาสถาปัตยกรรมศาสตรบัณฑิต ใช้เวลาเรียน 5 ปี
พ.ศ. 2486 ได้มีการประกาศให้คณะสถาปัตยกรรมศาสตร์ประกอบด้วย 3 แผนกวิชา คือ แผนกสถาปัตยกรรม แผนศิลปกรรม และแผนกผังเมือง โดยจัดให้วิชาในแผนกศิลปกรรมและแผนกผังเมืองเป็นวิชาประกอบ ซึ่งนิสิตจะต้องศึกษาเพื่อรับปริญญาสถาปัตยกรรมศาสตรบัณฑิต ในเวลาต่อมา แผนกเหล่านี้ได้เปลี่ยนฐานะเป็นภาควิชาในที่สุด
ทำเนียบคณบดี

คณะสถาปัตยกรรมศาสตร์ จุฬาลงกรณ์มหาวิทยาลัยได้พัฒนาก้าวหน้ามาถึงปัจจุบัน มีผู้ดำรงตำแหน่งคณบดี ดังต่อไปนี้
| 0 | 1 | 2 |
| --- | --- | --- |
ทำเนียบคณบดีคณะสถาปัตยกรรมศาสตร์  จุฬาลงกรณ์มหาวิทยาลัย
|  ชื่อ |  ระยะเวลาอยู่ในตำแหน่ง  |  |
| 1. พระยาประกิตกลศาสตร์ (รุณชิต กาญจนวณิชย์) | พ.ศ. 2486 – พ.ศ. 2497 |  |
| 2. ศาสตราจารย์ หม่อมเจ้าโวฒยากร วรวรรณ | พ.ศ. 2497 – พ.ศ. 2508 |  |
| 3. ศาสตราจารย์ หม่อมราชวงศ์แหลมฉาน หัสดินทร | พ.ศ. 2508 – พ.ศ. 2517 |  |
| 4. ศาสตราจารย์ ร้อยเอก กฤษฎา อรุณวงศ์ ณ อยุธยา | พ.ศ. 2517 – พ.ศ. 2521 |  |
| 5. รองศาสตราจารย์ หม่อมหลวงประทีป มาลากุล | พ.ศ. 2521 – พ.ศ. 2524 |  |
| 6. รองศาสตราจารย์ เฉลิม สุจริต | พ.ศ. 2525 – พ.ศ. 2531 |  |
| 7. รองศาสตราจารย์ ต่อพงศ์ ยมนาค | พ.ศ. 2531 – พ.ศ. 2539  |  |
| 8. ศาสตราจารย์ เดชา บุญค้ำ | พ.ศ. 2539 – พ.ศ. 2543 |  |
| 9. รองศาสตราจารย์ ดร.วีระ สัจกุล | พ.ศ. 2543 – พ.ศ. 2547 |  |
| 10. ศาสตราจารย์ เลอสม สถาปิตานนท์ | พ.ศ. 2547 – พ.ศ. 2551 |  |
| 11. ศาสตราจารย์ ดร.บัณฑิต จุลาสัย | พ.ศ. 2551 – พ.ศ. 2555 |  |
| 12. ผู้ช่วยศาสตราจารย์ ดร.พงศ์ศักดิ์ วัฒนสินธุ์ | พ.ศ. 2555 – พ.ศ. 2558 |  |
| 13. รองศาสตราจารย์ ดร.ปิ่นรัชฎ์ กาญจนัษฐิติ | พ.ศ. 2558 – พ.ศ. 2566 |  |
| 14. ผู้ช่วยศาสตราจารย์สรายุทธ ทรัพย์สุข | พ.ศ. 2566 – ปัจจุบัน |  |
หน่วยงานและหลักสูตร

| หน่วยงาน | ระดับปริญญาตรี | ระดับปริญญาโท | ระดับปริญญาเอก |  |
| --- | --- | --- | --- | --- |
|  ภาควิชาสถาปัตยกรรม |  หลักสูตรสถาปัตยกรรมศาสตรบัณฑิต สาขาวิชาสถาปัตยกรรม  สาขาวิชาสถาปัตยกรรมไทย |  หลักสูตรสถาปัตยกรรมศาสตรมหาบัณฑิต สาขาวิชาสถาปัตยกรรม กลุ่มวิชาสถาปัตยกรรมไทย  กลุ่มวิชาประวัติศาสตร์และทฤษฎีสถาปัตยกรรม  กลุ่มวิชาการออกแบบสถาปัตยกรรม  กลุ่มวิชาคอมพิวเตอร์ในงานออกแบบสถาปัตยกรรม  กลุ่มวิชาเทคโนโลยีสถาปัตยกรรมและสิ่งแวดล้อม  กลุ่มวิชาการจัดการสถาปัตยกรรม |  หลักสูตรสถาปัตยกรรมศาสตรดุษฎีบัณฑิต สาขาวิชาสถาปัตยกรรม |  |
|  ภาควิชาภูมิสถาปัตยกรรม |  หลักสูตรภูมิสถาปัตยกรรมศาสตรบัณฑิต |  หลักสูตรภูมิสถาปัตยกรรมศาสตรมหาบัณฑิต |  |  |
|  ภาควิชาสถาปัตยกรรมภายใน |  หลักสูตรสถาปัตยกรรมศาสตรบัณฑิต สาขาวิชาสถาปัตยกรรมภายใน |  |  |  |
|  ภาควิชาการออกแบบอุตสาหกรรม |  หลักสูตรการออกแบบอุตสาหกรรมบัณฑิต |  หลักสูตรการออกแบบอุตสาหกรรมมหาบัณฑิต |  |  |
|  ภาควิชาเคหการ |  |  หลักสูตรเคหพัฒนศาสตรมหาบัณฑิต สาขาวิชาการพัฒนาที่อยู่อาศัย  สาขาวิชาการพัฒนาอสังหาริมทรัพย์ |  |  |
|  ภาควิชาการวางแผนภาคและเมือง |  หลักสูตรสถาปัตยกรรมศาสตรบัณฑิต สาขาวิชาสถาปัตยกรรมผังเมือง |  หลักสูตรการวางแผนภาคและเมืองมหาบัณฑิต สาขาวิชาการวางผังและออกแบบเมือง |  หลักสูตรการวางแผนภาคและเมืองดุษฎีบัณฑิต สาขาวิชาการวางผังและออกแบบเมือง |  |
|  วิทยาศาสตร์ การออกแบบสถาปัตยกรรม (INDA) |  หลักสูตรวิทยาศาสตรบัณฑิต สาขาวิชาการออกแบบสถาปัตยกรรมศาสตร์ (หลักสูตรนานาชาติ) |  |  |  |
|  ศิลปกรรมศาสตร์ การออกแบบนิเทศศิลป์ (CommDe) |  หลักสูตรศิลปศาสตรบัณฑิต สาขาวิชาการออกแบบนิเทศศิลป์ (หลักสูตรนานาชาติ) |  |  |  |
เกียรติประวัติ

ดูเพิ่ม รายนามบุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
เกียรติประวัติ > ปูชนียาจารย์ที่มีชื่อเสียง

| คำนำหน้าชื่อ | รายชื่อ | สาขา | เกียรติประวัติ | อ้างอิง |
| --- | --- | --- | --- | --- |
| ศาสตราจารย์กิตติคุณ ร้อยเอก | กฤษฎา อรุณวงศ์ ณ อยุธยา |  | อดีตผู้ว่าราชการกรุงเทพมหานคร อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย อดีตนายกสมาคมสถาปนิกสยาม ศิลปินแห่งชาติ สาขาทัศนศิลป์ (สถาปัตยกรรมร่วมสมัย) |  |
| อาจารย์ | นารถ โพธิประสาท |  | ผู้ก่อตั้งคณะสถาปัตยกรรมศาสตร์ จุฬาลงกรณ์มหาวิทยาลัย สถาบันการศึกษาด้านสถาปัตยกรรม ระดับปริญญาแห่งแรกของประเทศไทย |  |
| รองศาตราจารย์ | ปิยานันท์ ประสารราชกิจ |  | นายกสมาคมแม่บ้านตำรวจ |  |
| ศาสตราจารย์ | พระพรหมพิจิตร (พรหม พรหมพิจิตร) |  | คณาจารย์ผู้สอนในคณะสถาปัตยกรรมศาสตร์ จุฬาลงกรณ์มหาวิทยาลัย ผู้ทรงคุณวุฒิในด้านสถาปัตยกรรมไทย |  |
| ศาสตราจารย์ | เลอสม สถาปิตานนท์ |  | อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย รองอธิการบดี จุฬาลงกรณ์มหาวิทยาลัย |  |
| ศาสตราจารย์ | หม่อมเจ้าโวฒยากร วรวรรณ |  | อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย |  |
กิจกรรมของคณะ

การประชุมทางวิชาการประจำปี สาระศาสตร์ สถาปัตยกรรม
กิจกรรมนอกหลักสูตรของนิสิต: ละครเวทีประจำปีของนิสิต คณะสถาปัตยกรรมศาสตร์ จุฬาฯ – ละคอนถาปัด, ค่ายอาสาพัฒนาชนบท, หนังสือเรือนไทย, พิธีศีลจุ่ม
กิจกรรมของคณะ > เรือนไทย

เรือนไทย เป็นหนังสือแนวตลกขบขัน ที่จัดทำขึ้นโดยนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ซึ่งเป็นกิจกรรมนอกหลักสูตรอีกอย่างหนึ่งของนิสิตคณะสถาปัตย์ฯ ที่มีประวัติการทำสืบทอดกันมายาวนานต่อเนื่องเกือบ 50 ปี
โดยในปัจจุบัน หนังสือเรือนไทย มีกำหนดออกวางจำหน่ายปีละหนึ่งครั้ง บริเวณหน้างานละคอนถาปัด หอประชุมใหญ่ จุฬาลงกรณ์มหาวิทยาลัย ราวเดือนพฤษภาคมของทุกปี โดยมีนิสิตชั้นปีที่ 2 ขึ้นปีที่ 3 ร่วมกันจัดทำระหว่างปิดภาคเรียนฤดูร้อน เพื่อฝึกฝนประสบการณ์ของนิสิตในการร่วมทำงานเป็นทีม รับผิดชอบบริหารจัดการโครงงาน และนำความคิดสร้างสรรค์มาใช้ผลิตชิ้นงาน ให้สำเร็จออกมาเป็นรูปเป็นร่างได้ และนำรายได้จากการขายหนังสือไปใช้ในกิจกรรมของคณะ
กิจกรรมของคณะ > ละคอนถาปัด

ละคอนถาปัด หรือ ละครสถาปัตย์ เป็นกิจกรรมประจำปีของนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ที่มีนิสิตชั้นปีที่ 3 ขึ้นปีที่ 4 เป็นแม่งาน ร่วมกับนิสิตเก่าและนิสิตปัจจุบันของคณะ มีวัตถุประสงค์เพื่อสร้างความสามัคคีในหมู่คณะ นำความคิดสร้างสรรค์มาทำกิจกรรม เพื่อหารายได้สำหรับใช้ในกิจกรรมของนิสิตหลังจากสิ้นสุดยุคของกิจกรรม "ลูกทุ่งถาปัด" ในอดีตก่อนหน้านี้ลงไป ละคอนถาปัดเป็นกิจกรรมที่นิสิตสถาปัตย์ฯทำกันมาอย่างต่อเนื่องยาวนานกว่า 30 ปี ระหว่างช่วงปิดภาคเรียนฤดูร้อน จนกลายเป็นประเพณีอย่างหนึ่งที่เป็นที่รู้จักกันดีของคณะสถาปัตย์ฯ จุฬาฯ ในปัจจุบันละคอนถาปัดมีจำนวน 10 รอบ โดยจัดการแสดงช่วงเดือนพฤษภาคมก่อนเปิดเทอมที่หอประชุมใหญ่ จุฬาลงกรณ์มหาวิทยาลัย โดยบริเวณหน้างานมีของที่ระลึกที่เกี่ยวข้องกับละคอนที่ทำขึ้นโดยนิสิตวางจำหน่ายด้วย เช่น เสื้อ ซีดีเพลงละคอน และหนังสือเรือนไทย เป็นต้น ในวาระพิเศษอาจมีการจัดการแสดงละครเพิ่มจากปกติ เช่น ในช่วงงานจุฬาวิชาการ
ละคอนถาปัด มีมาตั้งแต่ปี พ.ศ. 2517 นักแสดงและบุคคลในวงการบันเทิงหลายคน เริ่มจากการแสดงละคอนถาปัด เช่น ปัญญา นิรันดร์กุล, ศรัณยู วงษ์กระจ่าง, ภิญโญ รู้ธรรม และบรรดาเหล่าซูโม่จากรายการเพชฌฆาตความเครียด
ในปัจจุบันนี้ นอกจากละคอนถาปัดที่จุฬาแล้ว ก็ยังมีละคอนถาปัดที่อื่นๆด้วย เช่น คณะสถาปัตยกรรมศาสตร์ มหาวิทยาลัยเชียงใหม่, คณะสถาปัตยกรรมศาสตร์และการผังเมือง มหาวิทยาลัยธรรมศาสตร์, คณะสถาปัตยกรรม ศิลปะและการออกแบบ สถาบันเทคโนโลยีพระจอมเกล้าเจ้าคุณทหารลาดกระบัง, คณะสถาปัตยกรรมศาสตร์ และการออกแบบสิ่งแวดล้อม มหาวิทยาลัยแม่โจ้ และ คณะสถาปัตยกรรมศาสตร์ มหาวิทยาลัยรังสิต เป็นต้น
ประเทศไทยใน พ.ศ. 2538

เหตุการณ์ที่เกิดขึ้นใน พ.ศ. 2538 (ค.ศ. 1995) ในประเทศไทย เป็นปีที่ 214 แห่งกรุงรัตนโกสินทร์ และเป็นปีที่ 50 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ผู้นำ

พระมหากษัตริย์ : พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี :
ชวน หลีกภัย (ประชาธิปัตย์) (จนถึง 13 กรกฎาคม)
บรรหาร ศิลปอาชา (ชาติไทย) (ตั้งแต่ 13 กรกฎาคม)
สภาผู้แทนราษฎร :
ชุดที่ 18 (ถึง 19 พฤษภาคม)
ชุดที่ 19 (เริ่ม 2 กรกฎาคม)
ประธานสภาผู้แทนราษฎร :
มารุต บุนนาค (ประชาธิปัตย์) (จนถึง 19 พฤษภาคม)
บุญเอื้อ ประเสริฐสุวรรณ (ชาติไทย) (ตั้งแต่ 11 กรกฎาคม)
วุฒิสภา: ชุดที่ 6
ประธานวุฒิสภา: มีชัย ฤชุพันธุ์ (แต่งตั้ง)
ประธานศาลฎีกา: ประมาณ ชันซื่อ
เหตุการณ์ > พฤษภาคม

6 พฤษภาคม – พระราชพิธีฉลองพระชนมายุ 6 รอบ 6 พฤษภาคม 2538
เหตุการณ์ > มิถุนายน

14 มิถุนายน – เหตุการณ์โป๊ะล่มที่ท่าน้ำพรานนก ทำให้มีผู้เสียชีวิต 29 คน
เหตุการณ์ > กรกฎาคม

2 กรกฎาคม – การเลือกตั้งในประเทศไทยครั้งที่ 20 ผลการเลือกตั้ง พรรคชาติไทยได้คะแนนมาเป็นอันดับหนึ่ง นายบรรหาร ศิลปอาชาหัวหน้าพรรค ได้เป็นนายกรัฐมนตรีคนที่ 21 ของไทย
18 กรกฎาคม – สมเด็จพระศรีนครินทราบรมราชชนนี เสด็จสวรรคต ณ ตึก 84 ปี โรงพยาบาลศิริราช สิริรวมพระชนมายุได้ 94 ปี (พระราชสมภพ 21 ตุลาคม พ.ศ. 2443)
เหตุการณ์ > กันยายน

19 กันยายน – อุทกภัยในประเทศไทย พ.ศ. 2538: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จออก ณ ห้องประชุมสำนักพระราชวังในพระบรมมหาราชวัง พระราชทานพระบรมราชวโรกาสให้บุคคลต่าง ๆ เข้าเฝ้าทูลละอองธุลีพระบาทรับพระราชทานแนวพระราชดำริเกี่ยวกับการเร่งรัดบรรเทาปัญหาอุทกภัย
เหตุการณ์ > ตุลาคม

24 ตุลาคม – เกิดสุริยุปราคาเต็มดวง พาดผ่านประเทศไทย บริเวณภาคเหนือ ภาคกลาง และภาคตะวันออกเฉียงเหนือ
เหตุการณ์ > ธันวาคม

9–17 ธันวาคม – ซีเกมส์ 1995 จัดขึ้นที่จังหวัดเชียงใหม่
ผู้เกิด > มกราคม

4 มกราคม – สาริน รณเกียรติ นักแสดง
5 มกราคม
พลอยชมพู ศุภทรัพย์ นักแสดง
วลันลักษณ์ คุ้มสุวรรณ นักแสดง
12 มกราคม – ขวัญชัย สุขล้อม นักฟุตบอล
25 มกราคม – ภรภัทร ศรีขจรเดชา นักแสดง
ผู้เกิด > กุมภาพันธ์

1 กุมภาพันธ์ – พิธิวัต สุขจิตธรรมกุล นักฟุตบอล
5 กุมภาพันธ์ – รัชนก อินทนนท์ นักแบดมินตัน
9 กุมภาพันธ์ – มรรค จันเหลือง นักกีฬาครอสคันทรี
11 กุมภาพันธ์ – เพชรอู่ทอง อ.ขวัญเมือง นักมวยไทย
14 กุมภาพันธ์ – ปิยพงษ์ หอมขจร นักฟุตบอล
15 กุมภาพันธ์ – อิงฟ้า วราหะ นางงาม
19 กุมภาพันธ์ – กันติชา ชุมมะ นักแสดง
27 กุมภาพันธ์ – ลัทธ์กมล ปิ่นโรจน์กีรติ นักแสดง
ผู้เกิด > มีนาคม

1 มีนาคม – อัจถพันธ์ ขันติวรบท นักเทควันโด
6 มีนาคม – วรกมล ชาเตอร์ นักร้อง
13 มีนาคม – พรรณปพร ศรีดุรงคธรรมพ์ นักแสดง
21 มีนาคม – อภิวิชญ์ จักษ์ตรีมงคล นักแสดง
23 มีนาคม – มิสเตอร์ดี นักร้อง
27 มีนาคม – เมืองไทย พี.เค.แสนชัยมวยไทยยิม นักมวยไทย
30 มีนาคม – ภคกัญญา เจริญยศ นักแสดง
31 มีนาคม – โศภิดา จิระไตรธาร นางงาม
ผู้เกิด > เมษายน

1 เมษายน - อรภัสญาน์ สุกใส นักร้อง
3 เมษายน – ณัฐภัทร ตันตรามาตย์ นักเทควันโด
7 เมษายน – สิทธิคมน์ ธรรมศิลป์ นักแบดมินตัน
8 เมษายน – รินรดา แก้วบัวสาย นักแสดง
11 เมษายน – แซนดี้ เคราแก้ว สตูวิค นักกีฬาแข่งรถ
14 เมษายน – อิงฟ้า เกตุคำ นักแสดง
20 เมษายน – อัครัช จิตตะศิริ นักแสดง
21 เมษายน – เหนือธรณี สามชัยวิเศษสุก นักมวยไทย
29 เมษายน – สุภัสสรา ธนชาต นักแสดง
30 เมษายน – ประสิทธิ์ จันทุม นักกีฬาแข่งรถ
ผู้เกิด > พฤษภาคม

3 พฤษภาคม – สุกัญญา ศรีสุราช นักกีฬายกน้ำหนัก
6 พฤษภาคม – สมิตพงศ์ สกุลพงศ์ชัย นักแสดง
10 พฤษภาคม – ภัทร เอกแสงกุล นักแสดง
11 พฤษภาคม – ศิริลักษณ์ คอง นักแสดง
14 พฤษภาคม – เอกวัฒน์ นิรัตน์วรปัญญา นักแสดง
18 พฤษภาคม – ชาโน แพมเบอร์เกอร์ นักแสดง
19 พฤษภาคม – สินีนาฏ โพธิ์เจริญ นักวอลเลย์บอล
20 พฤษภาคม – ศศิ สินทวี นางงาม
27 พฤษภาคม – ยศพล วัฒนะ นักวอลเลย์บอล
ผู้เกิด > มิถุนายน

2 มิถุนายน
เจนรบ สำเภาดี นักฟุตบอล
ณวัชร์ พุ่มโพธิงาม นักแสดง
7 มิถุนายน – นารูโตะ บัญชาเมฆ นักมวยไทย
18 มิถุนายน
วีเคแอล นักร้อง
อัจฉราพร คงยศ นักวอลเลย์บอล
21 มิถุนายน – วุฒิชัย สุขศาลา นักวอลเลย์บอล
ผู้เกิด > กรกฎาคม

4 กรกฎาคม – วัชรินทร์ เนื่องพระแก้ว นักฟุตบอล
8 กรกฎาคม
ชาราฎา อิมราพร นักร้อง
อัครินทร์ กิจวิจารณ์ นักเทควันโด
12 กรกฎาคม – สุพร ปีนะกาตาโพธิ์ นักฟุตบอล
27 กรกฎาคม – ปฐมพงศ์ เรือนใจดี นักแสดง
ผู้เกิด > สิงหาคม

4 สิงหาคม – อิทธิพัทธ์ ฐานิตย์ นักแสดง
9 สิงหาคม – ธนาสิทธิ์ ศิริผลา นักฟุตบอล
15 สิงหาคม – จิรัชญา เกตุคง นางงาม
17 สิงหาคม – วิภูริศ ศิริทิพย์ นักแสดง
18 สิงหาคม – ภัสธรากรณ์ บุษราคัมวดี นักแสดง
22 สิงหาคม – สินธุ์เพชร กรวยทอง นักกีฬายกน้ำหนัก
30 สิงหาคม – ฤทธิพร หวานชื่น นักฟุตบอล
ผู้เกิด > กันยายน

7 กันยายน – ป้องเพชร ทองเกล็ด นักฟุตบอล
9 กันยายน – พัดชาพลอย เรือนดาหลวง นักแสดง
11 กันยายน – จุฑามาศ เมฆเสรี นางงาม
13 กันยายน – นพเก้า พูนพัฒน์ นักกีฬาเรือใบ
14 กันยายน
กิตติพงษ์ วงมา นักฟุตบอล
พีระพงษ์ เรือนนินทร์ นักฟุตบอล
16 กันยายน – เขมิศรา พลเดช นักแสดง
17 กันยายน
ณิชาภัทร ฉัตรชัยพลรัตน์ นักแสดง
ธนากร ศรีบรรจง นักแสดง
ภาณุวัฒน์ เปรมมณีนันท์ นักแสดง
18 กันยายน – ธนวรรณ วงส์สงวน นักแสดง
21 กันยายน – เชษฐรพี ต่างใจ นัดเทควันโด
22 กันยายน – คามิลล่า กิตติวัฒน์ นักแสดง
27 กันยายน – กฤษกร กนกธร นักแสดง
ผู้เกิด > ตุลาคม

1 ตุลาคม – พัชร์ลิตา จิระพิทักษ์ชัย นักแสดง
6 ตุลาคม – อมรเทพ คนหาญ นักวอลเลย์บอล
8 ตุลาคม – ณรรลฌา ดอกกะฐิน นักร้อง
16 ตุลาคม – ปรัชญา อิสโร นักเทนนิส
17 ตุลาคม
อับดุลฮาฟิส บือราเฮง นักฟุตบอล
อารียา ผลฟูตระกูล นักแสดง
18 ตุลาคม
พระจันทร์ฉาย พี.เค.แสนชัยมวยไทยยิม นักมวยไทย
พีรวัส แสงโพธิรัตน์ นักแสดง
29 ตุลาคม – จิรายุ ละอองมณี นักแสดง
ผู้เกิด > พฤศจิกายน

5 พฤศจิกายน – พิมพ์นิชกุล บำรุงกิจ นักแสดง
6 พฤศจิกายน – เต็มฟ้า กฤษณายุธ นักแสดง
23 พฤศจิกายน – เอรียา จุฑานุกาล นักกอล์ฟ
ผู้เกิด > ธันวาคม

1 ธันวาคม
เดอะทอยส์ นักร้อง
ศิริเทพ พัศดุ นักวอลเลย์บอล
5 ธันวาคม – มริภา ศิริพูล นักแสดง
15 ธันวาคม – ชาตรี สุวรรณวลัยกร นักแสดง
19 ธันวาคม – ธัชพล เสือทองคำ นักแสดง
24 ธันวาคม – ญดา สุวรรณปัฏนะ นักแสดง
27 ธันวาคม – ปริญญา พานแก้ว นักวอลเลย์บอล
ผู้เสียชีวิต > มกราคม

19 มกราคม – จิ๊ด เศรษฐบุตร นักการทูต (เกิด พ.ศ. 2449)
ผู้เสียชีวิต > กุมภาพันธ์

1 กุมภาพันธ์ – ทูล ทองใจ นักร้อง (เกิด พ.ศ. 2472)
5 กุมภาพันธ์ – พระเจ้าวรวงศ์เธอ พระองค์เจ้าภาณุพันธุ์ยุคล (ประสูติ พ.ศ. 2453)
17 กุมภาพันธ์ – จำนง รังสิกุล นักสื่อสารมวลชน (เกิด พ.ศ. 2456)
20 กุมภาพันธ์ – จิตต์ สังขดุลย์ ทหารเรือ (เกิด พ.ศ. 2459)
21 กุมภาพันธ์ – เจ้าพงศ์ธาดา ณ ลำพูน เจ้านายฝ่ายเหนือ (ประสูติ พ.ศ. 2449)
28 กุมภาพันธ์ – สุนีรัตน์ เตลาน นักการเมือง (เกิด พ.ศ. 2463)
ผู้เสียชีวิต > มีนาคม

3 มีนาคม – จิตติ ติงศภัทิย์ องคมนตรี (เกิด พ.ศ. 2451)
10 มีนาคม – เจ้าชื่น สิโรรส เจ้านายฝ่ายเหนือ (ประสูติ พ.ศ. 2439)
16 มีนาคม – ธรรม์ โทณะวณิก นักแสดง (เกิด พ.ศ. 2517)
ผู้เสียชีวิต > เมษายน

1 เมษายน – เทศภักดิ์ นิยมเหตุ นักแปล (เกิด พ.ศ. 2472)
6 เมษายน – นิสา วงศ์วัฒน์ นักแสดง (เกิด พ.ศ. 2510)
ผู้เสียชีวิต > พฤษภาคม

15 พฤษภาคม – สงวน ตุลารักษ์ นักการเมือง (เกิด พ.ศ. 2445)
22 พฤษภาคม – เอกลักษณ์ ยลระบิล นักร้อง (เกิด พ.ศ. 2502)
ผู้เสียชีวิต > มิถุนายน

2 มิถุนายน – โป๋ เป่าปี่ นักแสดง (เกิด พ.ศ. 2464)
8 มิถุนายน – สุด แสงวิเชียร แพทย์ (เกิด พ.ศ. 2450)
25 มิถุนายน – สมาน กาญจนะผลิน ศิลปินแห่งชาติ (เกิด พ.ศ. 2464)
ผู้เสียชีวิต > กรกฎาคม

18 กรกฎาคม – สมเด็จพระศรีนครินทราบรมราชชนนี (พระราชสมภพ พ.ศ. 2443)
19 กรกฎาคม – พระครูศรีฉฬังคสังวร (เริ่ม ปรโม) พระเถระ (เกิด พ.ศ. 2448)
29 กรกฎาคม – หลวงชาติตระการโกศล (เจียม ลิมปิชาติ) อธิบดีกรมตำรวจคนที่ 13 (เกิด พ.ศ. 2445)
ผู้เสียชีวิต > สิงหาคม

3 สิงหาคม – คาเรน กรัยวิเชียร คู่สมรสอดีตนายกรัฐมนตรี (เกิด พ.ศ. 2472)
6 สิงหาคม – มนตรี ตราโมท ศิลปินแห่งชาติ (เกิด พ.ศ. 2443)
7 สิงหาคม – ขุนทอง ภูผิวเดือน นักการเมือง (เกิด พ.ศ. 2470)
27 สิงหาคม – หม่อมเจ้าฐิติพันธุ์ ยุคล (ประสูติ พ.ศ. 2478)
ผู้เสียชีวิต > กันยายน

10 กันยายน
หม่อมเจ้าสนิทประยูรศักดิ์ รังสิต (ประสูติ พ.ศ. 2460)
เพชรงาม ชูวัฒนะ นักมวยสากล (เกิด พ.ศ. 2502)
12 กันยายน – บุญชัย บำรุงพงศ์ นักการเมือง (เกิด พ.ศ. 2458)
ผู้เสียชีวิต > ตุลาคม

5 ตุลาคม – หม่อมหลวงปิ่น มาลากุล นักการเมือง (เกิด พ.ศ. 2446)
9 ตุลาคม – หม่อมราชวงศ์คึกฤทธิ์ ปราโมช นักการเมือง นายกรัฐมนตรีคนที่ 13 ประธานรัฐสภาคนที่ 12 (เกิด พ.ศ. 2454)
27 ตุลาคม – บุญพิทักษ์ จิตต์กระจ่าง นักแสดง (เกิด พ.ศ. 2516)
ผู้เสียชีวิต > พฤศจิกายน

22 พฤศจิกายน – ไพฑูรย์ กิตติวรรณ นักดนตรีไทย (เกิด พ.ศ. 2454)
ผู้เสียชีวิต > ธันวาคม

1 ธันวาคม – จอห์น ดีแลน นักแสดง (เกิด พ.ศ. 2521)
ผู้เสียชีวิต > ไม่ทราบวัน

หม่อมหลวงเกษตร สนิทวงศ์ แพทย์ (เกิด พ.ศ. 2452)
เขมชาติ บุณยรัตพันธุ์ นักการเมือง (เกิด พ.ศ. 2455)
สโมสรวอลเลย์บอลปลูกปัญญา วิทยาลัยนครราชสีมา

| --- | --- |
ชื่อเต็ม: สโมสรวอลเลย์บอลปลูกปัญญา วิทยาลัยนครราชสีมา
ชื่อสั้น: ปลูกปัญญา
ก่อตั้ง: พ.ศ. 2565
สนาม: ประเทศไทย
ผู้จัดการ:  ประเสริฐ แต่งเมือง
หัวหน้าทีม:  เอกภพ นามวิจิตร
ลีก: วอลเลย์บอลไทยแลนด์ลีก
ฤดูกาล 2022-23: อันดับที่ 5
สโมสรวอลเลย์บอลปลูกปัญญา วิทยาลัยนครราชสีมา เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2565 ปัจจุบันลงแข่งขันในไทยแลนด์ลีก
ชื่อทีม

ฤดูกาล 2565–2566 : ปลูกปัญญา วิทยาลัยนครราชสีมา
ฤดูกาล 2566–2567 : วิทยาลัยนครราชสีมา ปลูกปัญญา ขามทะเลสอ
เกียรติประวัติและผลงาน > การแข่งขันในประเทศ

ชนะเลิศ (1) : 2022
อันดับ 5 (1) : 2022–23
ผลการแข่งขันลีก

| 0 | 1 | 2 | 3 | 4 |
| --- | --- | --- | --- | --- |
| ชนะเลิศ | รองชนะเลิศ | อันดับที่สาม | เลื่อนชั้น | ตกชั้น |
หัวหน้าผู้ฝึกสอน

ประเสริฐ แต่งเมือง (พ.ศ. 2565 – 2566 )
จิตติ ชัยสงค์ (พ.ศ. 2566 –  )
แหล่งข้อมูลอื่น

สโมสรวอลเลย์บอลปลูกปัญญา วิทยาลัยนครราชสีมา ที่เฟซบุ๊ก
| ด ค กวอลเลย์บอลชายไทยแลนด์ลีก |
| --- | --- |
ทีมในฤดูกาล 2024-25:  เอโฟร์เอส เกาะกูดคาบาน่า  ไดมอนด์ ฟู้ด ไฟน์เชฟ-แอร์ฟอร์ซ  นครราชสีมา คิวมินซี วีซี  นาวี 2024 วีซี  ประเสริฐนิกรกุล  พิษณุโลก วีซี  เมืองพล - บัณฑิตเอเซีย  วิทยาลัยนครราชสีมา ปลูกปัญญา ขามทะเลสอ 
ฤดูกาล:  2006  2007  2008  2009  2010  2010–11  2011–12  2012–13  2013–14  2014–15  2015–16  2016–17  2017–18  2018–19  2020  2020–21  2021–22  2022–23  2023–24  2024–25
ปลาฉลามขาว
วิวัฒนาการ

ปลาฉลามขาวมีความสามารถคล้ายกับปลาฉลามสายพันธุ์อื่น ๆ ที่ว่ามีอวัยวะรับสัมผัสพิเศษซึ่งสามารถตรวจจับคลื่นแม่เหล็กไฟฟ้าที่แผ่ออกมาจากปลาที่มีชีวิตที่เคลื่อนไหวอยู่ในน้ำ ทุกครั้งที่สิ่งมีชีวิตเคลื่อนไหวอยู่ใต้ผิวน้ำจะสร้างสนามแม่เหล็กไฟฟ้าออกมา และปลาฉลามขาวมีสัมผัสไวเป็นพิเศษที่สามารถตรวจจับได้แม้มีความแรงเพียง 1/1,000,000,000 โวลต์ ซึ่งเปรียบเทียบได้กับสามารถตรวจจับแสงแฟลชได้ในระยะ 1,600 กิโลเมตร  ปลาชนิดอื่น ๆ ส่วนมากไม่มีพัฒนาการถึงระดับนี้ แต่มีความสามารถที่คล้าย ๆ กันนี้ที่ลายด้านข้างลำตัว
การที่ปลาฉลามขาวจะประสบความสำเร็จในการล่าเหยื่อที่มีความว่องไวสูงอย่างสิงโตทะเลได้ ปลาฉลามขาวถือว่าเป็นปลาฉลามที่มีเลือดอุ่นหนึ่งในหกชนิดที่เป็นที่รู้จัก โดยปลาฉลามขาวมีระบบการเผาผลาญแตกต่างไปจากปลาฉลามทั่วไปที่ความร้อนจะสูญเสียไปในเหงือกและผิวหนัง แต่ปลาฉลามขาวมีการวางตัวของเส้นเลือดแดงและเส้นเลือดดำที่มีลักษณะเฉพาะช่วยในการถ่ายเทความร้อนระหว่างเลือดอุ่นและเลือดเย็น ทำให้แกนกลางลำตัวรักษาความร้อนไว้ได้ ประกอบกับมีการวางตัวกล้ามเนื้อแดงที่อุ่นที่บริเวณกลางลำตัว โดยมีระบบแลกเปลี่ยนความร้อนเป็นตัวช่วยลดการสูญเสียความร้อนผ่านผิวหนังลงช่วยให้ปลาฉลามขาวมีอุณหภูมิร่างกายอยู่ที่ 26 องศาเซลเซียส อย่างคงที่แม้ว่าสภาวะแวดล้อมจะเป็นอย่างไรก็ตามจึงสามารถทำให้ว่ายน้ำและล่าเหยื่อในที่ที่ลึกหรือมีอุณหภูมิต่ำเย็นยะเยือกอย่างเขตอาร์กติกได้
ขนาด

ปลาฉลามขาวตัวเต็มวัยจะมีขนาดประมาณ 4–4.8 เมตร หนักประมาณ 880–1,100 กิโลกรัม  ตัวเมียมักจะมีขนาดใหญ่กว่าตัวผู้ ขนาดที่ใหญ่ที่สุดเท่าที่เคยค้นพบยังเป็นที่สงสัยอยู่ซึ่งผู้เชี่ยวชาญได้พยายามรวบรวมข้อมูลเท่าทีมีแต่ก็ยังไม่สามารถสรุปได้ ทุกวันนี้ผู้เชี่ยวชาญส่วนใหญ่ลงความเห็นว่า ขนาดตัวปกติของปลาฉลามขาวที่โตเต็มที่จะอยู่ราว ๆ 6 เมตร หนักประมาณ 1,900 กิโลกรัม ในช่วง 10 ปีนี้ กินเนสบุ๊ค ออฟ เวิลด์เรคคอร์ด (Guinness Book of World Records) ได้บันทึกปลาฉลามขาวที่ตัวใหญ่ที่สุดไว้ได้ 2 ตัว ซึ่งตัวหนึ่งยาว 11 เมตร จับได้ที่ทางตอนใต้ของประเทศออสเตรเลีย ใกล้กับ พอท แฟร์รี่ (Port Fairy) ในปี 1870  และอีกตัวหนึ่งยาว 11.3 เมตร ติดอวนชาวประมงที่เมือง New Brunswick ประเทศแคนาดา ในปี 1930
จากข้อมูลนี้เอง จึงนำมาประเมินขนาดมาตรฐานของปลาฉลามขาวปกติที่โตเต็มวัย นักวิทยาศาสตร์บางท่านได้ตั้งคำถามเกี่ยวกับความน่าเชื่อถือในการวัดทั้งสองครั้งนั้น ซึ่งไม่มีบันทึกใดมีขนาดที่ใกล้เคียงกับ 2 กรณีที่พบนี้เลย ในช่วงระยะเวลาที่ผ่านมาจึงมีข้อสงสัยที่ว่า การบันทึกที่เมือง New Brunswick  อาจเป็นการบันทึกที่มีการเข้าใจผิดในสายพันธุ์ ซึ่งสงสัยว่าน่าจะเป็นปลาฉลามสายพันธุ์อื่น (Basking shark) มากกว่า  และทั้งสองตัวที่ถูกบันทึกก่อนหน้านี้ก็มีขนาดที่ใกล้เคียงกัน ข้อสงสัยนี้ได้รับการพิสูจน์โดย เจ.อี. โรนัลด์ (J.E. Reynolds) การประเมินขนาดด้วยกรามซึ่งหลักฐานที่เหลือจากค้นพบครั้งนั้นคือ กระดูกกรามที่เก็บรักษาไว้ซึ่งผลการประเมินคาดว่าขนาดของฉลามที่พบใน พอท แฟร์รี่ น่าจะยาวประมาณ 5 เมตร ซึ่งสันนิษฐานว่าจะมีการบันทึกขนาดผิดพลาดในบันทึกต้นฉบับ
ถิ่นที่อยู่อาศัย

ปลาฉลามขาวอาศัยอยู่ตามแถบทะเลชายฝั่งเกือบทั่วทุกมุมโลกที่มีอุณหภูมิระหว่าง 12–24 °C  แต่จะอาศัยอยู่หนาแน่นบริเวณอ่าวประเทศออสเตรเลีย  ทางตอนใต้ของทวีปแอฟริกา แคลิฟอร์เนีย และตอนกลางของทะเลเมดิเตอร์เรเนียน แต่บริเวณหนึ่งที่หนาแน่นที่สุดอยู่ที่ ไดร์เออร์ ไอร์แลนด์ (Dyer Island, South Africa) ที่แอฟริกาใต้ทั้งยังสามารพบได้ในเขตร้อนแถบทะเลเมดิเตอร์เรเนียน
ปลาฉลามขาวเป็นปลาน้ำลึกแต่ที่บันทึกจำนวนส่วนมากจะมาจากแถบทะเลชายฝั่งบริเวณที่มีสิงโตทะเล แมวน้ำ และโลมาอาศัยอยู่  ได้มีความพยายามที่จะสำรวจในบริเวณน้ำลึก ถึงระดับ 1,280 เมตร ผลปรากฏว่าจะพบมากบริเวณผิวน้ำมากกว่า
พฤติกรรมการล่า

ฉลามขาวเป็นสัตว์กินเนื้อ เหยื่อที่มันเลือกจะล่ามี ปลา (รวมทั้งปลากระเบนและฉลามที่ตัวเล็กกว่า) โลมา แมวน้ำ สิงโตทะเล และเต่าทะเล ทั้งยังมีชื่อในเรื่องกินไม่เลือกแม้กระทั่งของที่กินไม่ได้ ฉลามขาวที่ยาวประมาณ 3.4 เมตร จะเลือกเหยื่อที่เป็นสัตว์เลี้ยงลูกด้วยนมที่มีคุณค่าทางอาหารสูงกว่า ผู้เชี่ยวชาญด้านฉลาม ปีเตอร์ คลิมลี  (Peter Klimley) ได้ทำการทดสอบโดยใช้เหยื่อเป็นซากแมวน้ำ หมู และแกะ ผลปรากฏว่าฉลามจู่โจมทุกครั้งแต่กลับปฏิเสธซากเหยื่อทั้ง 3 ชนิดที่ให้พลังงานน้อยกว่าและยังมีข้อถกเถียงว่าระหว่างปลาฉลามขาวกับวาฬเพชฌฆาตว่าตัวไหนจู่โจมมนุษย์มากกว่ากัน
ฉลามขาวจะใช้สัมผัสพิเศษในการหาตำแหน่งเหยื่อจากระยะไกล และใช้สัมผัสในด้านการดมกลิ่น และการฟังเพื่อยืนยันตำแหน่งอีกที ในระยะประชิดฉลามจะใช้สายตาเป็นหลัก ฉลามขาวมีชื่อเสียงในเรื่องเป็นนักล่าที่โหดร้าย เป็นเครื่องจักรสังหาร  และมีเทคนิคในการซุ่มโจมตี โดยจู่โจมเหยื่อจากด้านล่าง จากการศึกษาพฤติกรรมพบว่า ฉลามขาวจะจู่โจมบ่อยครั้งในช่วงตอนเช้าภายใน 2 ชั่วโมงหลังจากพระอาทิตย์ขึ้น ด้วยเหตุผลที่ว่ามีการพบเห็นฉลามขาวน้อยลงหลังจากผ่านช่วงเวลานั้นไป อัตราความสำเร็จในการล่าช่วงเช้าอยู่ที่ 55% ในช่วง 2 ชั่วโมงแรกและตกลงเหลือ 40% ในช่วงต่อมา หลังจากพ้นช่วงเช้าไปแล้วก็จะหยุดล่า
เทคนิคการล่าของฉลามขาวแตกต่างกันไปตามแต่ชนิดของเหยื่อ ในการล่าแมวน้ำฉลามขาวจะจู่โจมแมวน้ำจากด้านล่างด้วยความเร็วสูงเล็งตรงกลางลำตัวซึ่งความเร็วในการจู่โจมจะสูงจนกระทั่งฉลามกระโจนขึ้นเหนือผิวน้ำได้ และยังจะตามล่าต่อหลังจากที่จู่โจมครั้งแรกพลาดเป้าอีกด้วย สำหรับแมวน้ำบางชนิดปลาฉลามขาวจะใช้วิธีลากลงมาใต้น้ำจนกระทั่งแมวน้ำหมดแรงดิ้น สำหรับสิงโตทะเลจะใช้วิธีจู่โจมที่ลำตัว แล้วค่อย ๆ ลากมากิน ทั้งยังมีวิธีกัดส่วนสำคัญที่ใช้ในการเคลื่อนไหวแล้วรอให้เลือดไหลจนตายอีกด้วย ซึ่งวิธีนี้ใช้จู่โจมแมวน้ำบางชนิด ส่วนในการล่าโลมา ปลาฉลามขาวจะจู่โจมจากด้านบนหรือด้านล่างเพื่อหลบหลีกการตรวจจับด้วยโซนาร์ของโลมา